Пра тое, што засталася працаваць у вёсцы, Марына Канстанцінаўна не пашкадавала ніколі. Па-першае, і тут некаму трэба лячыць людзей. Па-другое, стаматалагічны кабінет амбулаторыі абсталяваны па ўсіх сучасных медыцынскіх патрабаваннях. А па-трэцяе, работа ў яе любімая – вынік бачны адразу. Таму абсалютна не важна, чалавеку якой прафесіі гэты зубны ўрач вяртае радасную ўсмешку. За свой прафесіяналізм яна чуе выключна толькі шчырыя словы падзякі.